cyanic-selkie/wikianc huggingface dataset:
HMS Weymouth (1910)
Περιγραφή
Σε σύγκριση με την προηγούμενη υποκλάση Bristol, τα πλοία της υποκλάσης Weymouth ήταν ελαφρώς μεγαλύτερα, διέθεταν ισχυρότερο οπλισμό και ενσωμάτωναν διάφορες βελτιώσεις. Είχαν ολικό μήκος 138,1 m, πλάτος 14,5 m και βύθισμα 4,7 m. Το εκτόπισμα ήταν 5.275 LT (5.360 t) με κανονικό φόρτο και έφθανε τους 5.800 LT (5.900 t) με πλήρη. Δώδεκα καυστήρες Yarrow παρείχαν ατμό στους ατμοστροβίλους Parsons, με τη μέγιστη ισχύ να ανέρχεται σε 22.000 shp και την προβλεπόμενη μέγιστη ταχύτητα πλεύσης σε 25 kn. Κατά τη διάρκεια των θαλάσσιων δοκιμών η μέγιστη παρεχόμενη ισχύς έφθασε στους 23.380 shp και η ταχύτητα τους 25,95 kn.
Χρησιμοποιούνταν κάρβουνο (μέγιστο 1.290 LT (1.311 t)) και πετρέλαιο (μέγιστο 269 LT (273 t)) ως καύσιμα, ενώ η εμβέλεια ανέρχοταν σε 5.610 ναυτικά μίλια με ταχύτητα πλεύσης 10 kn.
Ο οπλισμός αποτελούταν από οκτώ πυροβόλα των 152 mm, αντί των δέκα όπλων των 102 mm της προηγούμενης υποκλάσης, καθώς και από τέσσερα πυροβόλα των 47 mm. Επίσης υπήρχαν δύο τορπιλοσωλήνες των 533 mm. Η θωράκιση είχε πάχος 51 mm στα κρισιμότερα σημεία, δηλαδή το σύστημα πρόωσης και τις αποθήκες πυρομαχικών, 25 mm στις περιοχές που προστάτευαν το σύστημα πηδαλιούχησης και 19 mm στα υπόλοιπο πλοίο. Η γέφυρα είχε θωράκιση 102 mm ενώ στα ασπίδια των πυροβόλων ήταν 76 mm.
Επιχειρησιακή ιστορία
Η ναυπήγηση του Weymouth ξεκίνησε στις 19 Ιανουαρίου 1910 στις εγκαταστάσεις της Armstrong Whitworth στο Έλσγουικ (Elswick) και η καθέλκυσή του έλαβε χώρα στις 18 Νοεμβρίου. Εντάχθηκε σε υπηρεσία με τη 3η Μοίρα του Στόλου του Ατλαντικού τον Οκτώβριο του επόμενου έτους. Τον Ιούνιο του 1913 εντάχθηκε στη 2η Μοίρα Ελαφρών Καταδρομικών στη Μεσόγειο. Τον Αύγουστο του 1914, στα πρώιμα στάδια του Α΄ Παγκοσμίου Πολέμου, στάλθηκε στον Ινδικό για να καταδιώξει το γερμανικό καταδρομικό SMS Emden που πραγματοποιούσε επιδρομές ενάντια στις γραμμές ανεφοδιασμού των Συμμάχων. Τον Φεβρουάριο του 1915 βρισκόταν στις ακτές της Ανατολικής Αφρικής όπου από κοινού με άλλα πλοία του Βασιλικού Ναυτικού αντιμετώπισαν ένα άλλο περίφημο γερμανικό επιδρομικό: το καταδρομικό Königsberg. Εν τέλει κατάφεραν να το εγκλωβίσουν στον ποταμό Ρουφίτζι όπου έπειτα από παρατεταμένες ναυτικές επιχειρήσεις το εξανάγκασαν σε αυτοβύθιση. Τον Δεκέμβριο του 1915 το Weymouth μεταφέρθηκε στην Αδριατική και τον επόμενο χρόνο εντάχθηκε στην 6η Μοίρα Ελαφρών Καταδρομικών του Μεγάλου Στόλου (αγγλικά: Grand Fleet). Το 1917 επέστρεψε στη Μεσόγειο, αυτή τη φορά αποτελώντας μέρος της 8ης Μοίρας Καταδρομικών με έδρα το Μπρίντιζι. Στις 2 Οκτωβρίου 1918 τορπιλίστηκε από το αυστροουγγρικό υποβρύχιο U-31 όμως το πλήγμα δεν ήταν καταστροφικό και το Weymouth επισκευάστηκε και παρέμεινε ενεργό μετά το τέλος του πολέμου.
Η πορεία του ολοκληρώθηκε στις 2 Οκτωβρίου 1928, οπότε και πωλήθηκε για σκραπ.
Εξωτερικοί σύνδεσμοι
Κατηγορία:Καταδρομικά κλάσης Town (1910) του Βασιλικού Ναυτικού
Μάλκολμ Τέρνμπουλ
Ο Mάλκολμ Τέρνμπουλ (γεννήθηκε στις 24 Οκτωβρίου του 1954) ήταν ο 29ος πρωθυπουργός της Αυστραλίας και αρχηγός του Φιλελεύθερου Κόμματος.
Πρώτα χρόνια και εκπαίδευση
Γεννήθηκε στο Σίδνεϊ το 1954, γιος του Μπρους Μπλάι Τέρνμπουλ και της Κόραλ Λάνσμπερι. Οι γονείς του χώρισαν όταν εκείνος ήταν 9 ετών. Εν συνεχεία ο Μάλκολμ μεγάλωσε με τον πατέρα του.
Παρακολούθησε μαθήματα στο σχολείο του Σίδνεϊ (Sydney Grammar School), και στη συνέχεια στο Πανεπιστήμιο του Σίδνεϊ, από όπου αποφοίτησε με πτυχίο μπάτσελορ στην πολιτική επιστήμη  το 1977 και ένα μπάτσελορ στο Δίκαιο το 1978. Έπειτα απέκτησε και μπάτσελορ στο Πολιτικό Δίκαιο από το Πανεπιστήμιο της Οξφόρδης.
Μετά την Οξφόρδη επέστρεψε στην Αυστραλία, όπου εργάστηκε ως δικηγόρος. Είναι παντρεμένος με την Λούσι Χιουζ (από το 1980) και έχουν δύο παιδιά. Σε συνεργασία με τον Μπρους Μακγουίλιαμ, ίδρυσε το δικό του δικηγορικό γραφείο, Τέρνμπουλ Μακγουίλιαμ.
Πολιτική σταδιοδρομία
Το 1981 κατήλθε για πρώτη φορά υποψήφιος στις ομοσπονδιακές εκλογές, χωρίς επιτυχία. Εξελέγη βουλευτής το 2004 ως ανεξάρτητος.
Το 2007 διορίστηκε υπουργός Περιβάλλοντος στην κυβέρνηση του Τζον Χάουαρντ. Την ίδια χρονιά επανεξελέγη βουλευτής. Τον Σεπτέμβριο του 2013 ανέλαβε υπουργός Τηλεπικοινωνιών στην κυβέρνηση του Τόνι Άμποτ.
Πρωθυπουργός της Αυστραλίας
Έπειτα από εντάσεις στο Φιλελεύθερο Κόμμα, προκλήθηκε σχίσμα στους κόλπους του και ο Τόνι Άμποτ ηττήθηκε στις εκλογές για την ηγεσία του κόμματος από τον Τέρνμπουλ (με ψήφους 54 έναντι 44).
Ο Τέρνμπουλ ανέλαβε πρωθυπουργός στις 15 Σεπτεμβρίου 2015 και έναν χρόνο μετά το 2016, προκήρυξε πρόωρες εκλογές για τις 2 Ιουλίου, προκειμένου να σταθεροποιήσει την πλειοψηφία του κόμματός του στη Γερουσία. Ο συντηρητικός συνασπισμός του Φιλελεύθερου Τέρνμπουλ ανακηρύχθηκε νικητής των πρόωρων εκλογών, έπειτα από μιάμιση εβδομάδα. Νωρίτερα, την ήττα του στις εκλογές παραδέχθηκε ο αρχηγός του Εργατικού Κόμματος, Μπιλ Σόρτεν.
Ο Τέρνμπουλ έχασε την εμπιστοσύνη των μελών του Φιλελεύθερου Κόμματος, με αποκορύφωμα την παραίτηση 10 μελών της κυβέρνησής του στις 22 Αυγούστου 2018 και την εκδίωξή του από το κόμμα του και παραίτησή του από την πρωθυπουργία. Νέος αρχηγός του κόμματος και πρωθυπουργός εξελέγη ο Σκοτ Μόρισον.
Αναφορές
Κατηγορία:Πρωθυπουργοί της Αυστραλίας
Μοντιγί-συρ-Νουαρώ
Οι κάτοικοί του είναι γνωστοί ως Μοντιγιαί (γαλλικά: Montillais).
Παραπομπές
Κατηγορία:Κοινότητες της Ορν
Μοντρέιγ-ω-Ουλμ
Το Μοντρέιγ-ω-Ουλμ (γαλλικά: Montreuil-au-Houlme) είναι γαλλική κοινότητα στο νομό της Ορν, στη διοικητική περιοχή της Νορμανδίας.
Οι κάτοικοί του είναι γνωστοί ως Μοντρεϊουά (γαλλικά: Montreuillois).
Θερμονήσια Κιμώλου
Τα Θερμονήσια είναι μικρή συστάδα από τέσσερις βραχονησίδες του Αιγαίου στη Κίμωλο των Κυκλάδων, οι οποίες βρίσκονται βορειοδυτικά της Κίμωλου και της παραλίας Θερμά. Η μεγαλύτερη από τις βραχονησίδες και η δυτικότερη προς τη Κίμωλο λέγεται Θερμόπετρα. Έχει λευκή απόχρωση και από μακριά μοιάζει με πλοίο. Είναι ιδανικό σημείο για καταδύσεις που απαιτούν όμως προηγμένες ικανότητες κατάδυσης.
Οι νησίδες σε χάρτη του 1901 αναφέρονται σαν Θερμοβράχοι.
Παραπομπές
Κατηγορία:Βραχονησίδες της Κιμώλου Κατηγορία:Νησιωτικά συμπλέγματα Ελλάδας
Τάκος Μακρής
Ο Δημήτριος (Τάκος) Μακρής (1910 - 10 Μαρτίου 1981) ήταν Έλληνας δικηγόρος και πολιτικός, κορυφαίος υπουργός στην πρώτη οκταετία του Κωνσταντίνου Καραμανλή και γενικός διευθυντής του κόμματος της Εθνικής Ριζοσπαστικής Ένωσης (ΕΡΕ).
Βιογραφικά στοιχεία
Γεννήθηκε το 1910 στη Φλώρινα, γιος του δικηγόρου Κωνσταντίνου Μακρή από το Μοναστήρι (σημερινά Μπίτολα στη Βόρεια Μακεδονία), βενιζελικών πολιτικών πεποιθήσεων, που είχε βλάχικη καταγωγή και είχε συμμετάσχει στο Μακεδονικό αγώνα.
Σπούδασε νομική στο Εθνικό και Καποδιστριακό Πανεπιστήμιο Αθηνών, αλλά καταξιώθηκε ως δικηγόρος στη Θεσσαλονίκη, της οποίας ήταν μόνιμος κάτοικος από τα μέσα της δεκαετίας του 1930 μέχρι την κάθοδό του στην πολιτική το 1956.
Ως δικηγόρος συνδέθηκε φιλικά με τον Κωνσταντίνου Καραμανλή, ο οποίος του πρότεινε να κατέβει υποψήφιος με την ΕΡΕ στις εκλογές του 1956. Ο Μακρής δέχτηκε, κατήλθε στην πολιτική και διετέλεσε βουλευτής Φλώρινας με την ΕΡΕ από το 1956 ως το 1967, και μεταπολιτευτικά με τη Νέα Δημοκρατία από το 1974 ως το 1977. Επίσης ο Καραμανλής τον είχε ορίσει και γενικό διευθυντή του κόμματος της ΕΡΕ.
Η αμερικανική μυστική υπηρεσία CIA (σε έγγραφες αναφορές της που σήμερα έχουν αποχαρακτηριστεί), η οποία τότε διαδραμάτιζε σημαντικό ρόλο στα πολιτικά πράγματα της μετεμφυλιακής Ελλάδας, επιφύλασσε πολύ βαρείς χαρακτηρισμούς για τον Μακρή, στον οποίο αναφερόταν ως «απόλυτα αποτυχημένο» («He has been totally ineffective as a minister»), ενώ ανέφερε επίσης ότι ο Μακρής, ως δικηγόρος στην Θεσσαλονίκη, είχε υπόγειες σχέσεις με τους εκεί δικαστές και εισαγγελείς, κάτι που του είχε επιτρέψει να εξασφαλίσει την απαλλαγή ή την ελαφρά καταδίκη αριστερών και κομμουνιστών του ΕΑΜ και του ΕΛΑΣ, τους οποίους είχε πελάτες. Τέλος, έχανε συνεχώς μεγάλα χρηματικά ποσά σε χαρτοπαικτικές λέσχες, κάτι που είχε αρχίσει να γίνεται ευρύτερα γνωστό στους κύκλους της πολιτικής ζωής της τότε Αθήνας.
Πέθανε στο Λονδίνο στις 10 Μαρτίου 1981.
Υπόθεση Μέρτεν
Την περίοδο του σκανδάλου Μέρτεν Τάκος Μακρής κατονομάστηκε ως συνεργάτης των Ναζί στη Θεσσαλονίκη κατά την περίοδο της Κατοχής από τον Μαξ Μέρτεν, τέως υψηλόβαθμο ναζιστή αξιωματούχο που συνελήφθη στην Ελλάδα και τελικά αποφυλακίστηκε και απελάθηκε μετά από πολιτικές πιέσεις της Δυτικής Γερμανίας.
Στις 28 Σεπτεμβρίου του 1960, η γερμανική εφημερίδα Ηχώ του Αμβούργου και το περιοδικό Der Spiegel δημοσίευσαν αφηγήσεις του Μαξ Μέρτεν, σύμφωνα με τις οποίες ο πρωθυπουργός Κωνσταντίνος Καραμανλής, ο υπουργός Εσωτερικών Δημήτριος Μακρής και η σύζυγός του Μακρή Δοξούλα Λεοντίδου ήταν «έμμισθοι πληροφοριοδότες των γερμανικών αρχών Κατοχής και για τις πολύτιμες πληροφορίες που είχαν δώσει, σχετικά με την Αντίσταση, πήραν ανταμοιβή από τις κατασχεμένες περιουσίες των Εβραίων της Θεσσαλονίκης».
Αυτές οι δηλώσεις προκάλεσαν την έντονη αντίδραση της ελληνικής πρεσβείας, με τον Έλληνα πρέσβη να προβαίνει σε ανακοίνωση όπου διέψευδε όλους τους ισχυρισμούς του Μέρτεν. Ο ίδιος ο Μαξ Μέρτεν αρνήθηκε να καταθέσει στα γερμανικά δικαστήρια σχετικά με τα όσα καταμαρτυρούσε στις συνεντεύξεις του στον Κωνσταντίνο Καραμανλή και τον Τάκο Μακρή, δηλώνοντας ότι δεν εμπιστεύεται τη γερμανική δικαιοσύνη.
Στις 10 Νοεμβρίου του 1961 ο Μέρτεν καταδικάστηκε από την ελληνική δικαιοσύνη ερήμην σε τετραετή φυλάκιση και χρηματική καταβολή 70.000 δραχμών ως ένοχος συκοφαντικής δυσφήμησης.
Η αμερικανική CIA εκτιμούσε τότε (σε έγγραφες αναφορές της που σήμερα έχουν αποχαρακτηριστεί) ότι ο Μακρής πράγματι ήταν έμμισθος συνεργάτης των Γερμανών και ανταμείφθηκε για τις υπηρεσίες του από κλεμμένες εβραϊκές περιουσίες, αλλά ούτε η ελληνική ούτε και η δυτικογερμανική κυβέρνηση επιθυμούσαν την «αναμόχλευση» της υπόθεσης, για ευνόητους λόγους.
Πηγές
Κατηγορία:Έλληνες δικηγόροι Κατηγορία:Βουλευτές εκλεγμένοι με την ΕΡΕ Κατηγορία:Βουλευτές εκλεγμένοι με τη Νέα Δημοκρατία Κατηγορία:Βουλευτές Φλώρινας Κατηγορία:Έλληνες υπουργοί Εσωτερικών Κατηγορία:Έλληνες υπουργοί Προεδρίας Κατηγορία:Απόφοιτοι Εθνικού και Καποδιστριακού Πανεπιστημίου Αθηνών
Μονμερέ
Το Μονμερέ (γαλλικά: Montmerrei) είναι γαλλική κοινότητα στο νομό της Ορν, στη διοικητική περιοχή της Νορμανδίας.
Οι κάτοικοί του είναι γνωστοί ως Μονμερεέν (γαλλικά: Montmerréens).
Ζήγκφρηντ Α΄ του Σπόνχαϊμ
Ο Ζήγκφρηντ Α΄, γερμ.: Siegfried I (π. 1010 – 7 Φεβρουαρίου 1065) θεωρείται ο γενάρχης των δουκών της Καρινθίας του Οίκου του Σπόνχαϊμ (Spanheimer) και όλων των πλαγίων κλάδων του, συμπεριλαμβανομένων των κομήτων του Λέμπεναου και των κομήτων του Όρτενμπουργκ. Στις πηγές αναφέρεται ως κόμης του Σπόνχαϊμ από το 1044 και υπηρέτησε ως μάργραβος της Ουγγρικής μαρκιωνίας το 1045/46 και ως κόμης στην κοιλάδα Πούστερ και την κοιλάδα Λάβαντ από το 1048 μέχρι το τέλος του.
Καταγωγή
μικρογραφία| Ερείπια του κάστρου Σπόνχαϊμ, σε χαλκογραφία του 19ου αι. Ο Ζήγκφρηντ γεννήθηκε στο κάστρο Σπόνχαϊμ στη Ρηνανική Φραγκονία. Ομοίως, ο Ζήγκφρηντ είχε οικογενειακή σχέση αγνώστου βαθμού με τον Στέφανο Α΄ κόμη του Σπονχάιμ (απεβ. περίπου 1080), πατριάρχη του Ρηνανικού κλάδου της δυναστείας των Σπόνχαϊμ, που επιβιώνει ως τους σημερινούς πρίγκιπες του Ζάυν-Βίτγκενσταϊν.
Η ζωή του
Το 1035 ο Κορράδος Β΄ των Σαλίων, βασιλιάς της Γερμανίας βάδισε εναντίον του επαναστατημένου Aντάλμπερο δούκα της Καρινθίας. Στην ακολουθία του ήταν ο κόμης Ζήγκφρηντ ως στενός σύντροφός του, που έφτασε έτσι από τη Ρηνανική Φραγκονία στα νοτιοανατολικές περιοχές του Γερμανικού βασιλείου. Ο Αντάμπερο καθαιρέθηκε και τον διαδέχθηκε ο Κορράδος Β΄ των Σαλίων ο Νεότερος το 1036.
Ο Ζήγκφρηντ νυμφεύτηκε τη Ρίχγκαρντ, τη κληρονόμο του Ένγκελμπερτ Δ΄ κόμη στην κοιλάδα Πούστερ από την Καρινθιακή οικογένεια των Ζήγκαρντινγκερ και των Aριμπονιδών. Μέσω του γάμου με τον Ρίχγκαρντ, απέκτησε μεγάλες εκτάσεις στο Τιρόλο και επίσης στην Καρινθία, για παράδειγμα την κοιλάδα Λάβαντ (στη σύγχρονη Αυστρία) και πιθανώς επίσης Λάσκο και μερικά άλλα μέρη στη μαρκιωνία της Καρνιόλης (στη σύγχρονη Σλοβενία), όπως τα εδάφη γύρω από τη Λιουμπλιάνα.
Το έτος 1044 πιστοποιείται ως ο κυβερνών κόμης του Σπόνχαϊμ. Το 1045 ο βασιλιάς Ερρίκος Γ΄ της Γερμανίας παραχώρησε στον Ζήγκφρηντ το έδαφος της Ουγγρικής μαρκιωνίας στα ανατολικά σύνορα της μαρκιωνίας της Αυστρίας ως φέουδο. Ωστόσο, κράτησε και διαχειρίστηκε αυτό το έδαφος μόνο για ένα μικρό χρονικό διάστημα. Η Ουγγρική μαρκιωνία τελικά διαλύθηκε και ενσωματώθηκε υπό την κυριαρχία του Ερνέστου των Μπάμπενμπεργκ, μαργράβου της Αυστρίας από το 1055.
Το 1048 ο Ζήγκφρηντ τεκμηριώνεται ως k;omhw (gaugraf) στην κοιλάδα Πούστερ του Τιρόλου και στην κοιλάδα Λάβαντ της Καρινθίας. Θα πρέπει επομένως να είχε ήδη διαδεχτεί τον πεθερό του κόμη Ένγκελμπερτ Δ΄ ως κληρονόμο αυτής της επικράτειας μέχρι τότε. Ομοίως ξεπέρασε τις κτήσεις του πεθερού του στο δουκάτο της Βαυαρίας. Εκτός αυτού, σύντομα κατείχε το αξίωμα του επιτρόπου (vogt) στις επισκοπές του Mpr;ijen και του Zάλτσμπουργκ. Ο Ζήγκφρηντ έλαβε επίσης κτήσεις στην Κάτω Καρινθία και στην ανατολική Άνω Βαυαρία.
Το 1064 ο Ζήγκφρηντ συμμετείχε στο προσκύνημα του Ζίγκφριντ Α΄ αρχιεπισκόπου του Μάιντς στην Ιερουσαλήμ. Στο δρόμο της επιστροφής, ένα χρόνο αργότερα, απεβίωσε κατά τη διέλευση από τη Βουλγαρία. Εκεί τον έθαψαν επίσης, προτού η χήρα του Ρίχγκαρντ απελευθερώσει το πτώμα και τον αφήσει να ταφεί στην ενοριακή εκκλησία του Σανκτ Πάουλ ιμ Λάβανταλ, που είχε σχεδιάσει και κατασκευάσει.
Το έτος 1909 η Ζήγκφρηντστρασσ στην περιοχή Φλόριντσντορφ της Βιέννης πήρε το όνομά του.
Οικογένεια
Από το γάμο του Ζήγκφρηντ Α΄ με τη Ρίχγκαρντ κόμισσα της κοιλάδας Λάβαντ γεννήθηκαν αρκετά παιδιά:
Ανδρέας Γαζής
Ο Ανδρέας Γαζής (1909–2000) ήταν Έλληνας νομικός και καθηγητής πανεπιστημίου.
Βιογραφικά στοιχεία
Γεννήθηκε το 1909 στην Αθήνα, αλλά η καταγωγή του ήταν από τη Φωκίδα. Σπούδασε νομική και πολιτικές και οικονομικές επιστήμες στο Πανεπιστήμιο Αθηνών, παίρνοντας τα πτυχία του με άριστα. Στη συνέχεια, την περίοδο 1933–37, πραγματοποίησε μεταπτυχιακές σπουδές στα πανεπιστήμια του Αμβούργου, του Βερολίνου και του Λονδίνου. Επέστρεψε στην Ελλάδα και το 1940 έλαβε διδακτορικό δίπλωμα με άριστα από το Πανεπιστήμιο Αθηνών. Πέντε χρόνια αργότερα εξελέγη υφηγητής και το 1962 τακτικός καθηγητής στην έδρα του αστικού δικαίου. Δίδαξε σε όλα τα τμήματα του αστικού δικαίου, ενώ δίδαξε και μαθήματα γενικότερης νομικής ύλης. Την ακαδημαϊκή χρονιά 1969–70, εν μέσω της Δικτατορίας διετέλεσε κοσμήτορας της Νομικής Σχολής και αποχώρησε το 1974 λόγω του ορίου ηλικίας.
Παράλληλα με την πανεπιστημιακή του σταδιοδρομία, την περίοδο από το 1937 έως το 1962 διατήρησε ιδιωτικό δικηγορικό γραφείο, ενώ από το 1974 έως το 1981 διετέλεσε πρόεδρος του ΔΣ του Εθνικού Κέντρου Κοινωνικών Ερευνών και διευθυντής του Ελληνικού Ινστιτούτου Διεθνούς και Αλλοδαπού Δικαίου. Ακόμη, ήταν μέλος διάφορων νομοπαρασκευαστικών επιτροπών της Βουλής των Ελλήνων. Το 1999 το Πανεπιστήμιο Αθηνών του απένειμε τον τίτλο του ομότιμου καθηγητή. Απεβίωσε στις 9 Μαρτίου 2000.
Συγγραφικό έργο
Ο Ανδρέας Γάζης συνέγραψε αρχικά έργα για το βυζαντινό και ρωμαϊκό δίκαιο, και στη συνέχεια για τον Αστικό Κώδικα. Στα έργα του περιλαμβάνονται τα εξής:
Εξωτερικοί σύνδεσμοι
Κατηγορία:Έλληνες νομικοί Κατηγορία:Καθηγητές νομικής Αθηνών
Μοντρέιγ-λα-Καμπ
Το Μοντρέιγ-λα-Καμπ (γαλλικά: Montreuil-la-Cambe) είναι γαλλική κοινότητα στο νομό της Ορν, στη διοικητική περιοχή της Νορμανδίας.
Οι κάτοικοί του είναι γνωστοί ως Μοντρεϊαί (γαλλικά: Montreuillais).
Παραπομπές
Κατηγορία:Κοινότητες της Ορν
Λε Μον ντ'Ανταίν
Το Λε Μον ντ'Ανταίν (γαλλικά: Les Monts d'Andaine) είναι γαλλική κοινότητα στο νομό της Ορν, στη διοικητική περιοχή της Νορμανδίας.
Παραπομπές
Κατηγορία:Κοινότητες της Ορν
Παγκόσμιο Πρωτάθλημα Στίβου 2019 – Σφαιροβολία ανδρών
Η σφαιροβολία ανδρών στο Παγκόσμιο Πρωτάθλημα Στίβου 2019 διεξήχθη στο Διεθνές Στάδιο Καλίφα στις 3 και 5 Οκτωβρίου.
Περίληψη
Η πρόκριση στον τελικό απαιτούσε βολή 20,90 μέτρων. Δώδεκα αθλητές πέτυχαν αυτό το όριο, οι 8 από την πρώτη προσπάθεια τους. Δεν υπήρξαν άλλα προκριματικά για τον τελικό.
Με όριο τα 22 μέτρα, η πρώτη ρίψη του αγώνα ήταν 22,36 μ. από τον Ράιαν Κράουζερ. Τρεις βολές αργότερα, ο Νταρλάν Ρομάνι πέρασε στη δεύτερη θέση με 21,61 μ. Τελευταίος έριξε ο Τόμας Γουόλς, ο οποίος πέτυχε νέο ηπειρωτικό ρεκόρ Ωκεανίας 22,90 m. Ήταν η μεγαλύτερη ρίψη των τελευταίων 29 ετών, καθιστώντας τον 4ο στην ιστορία του αθλήματος. Στη δεύτερη ρίψη του, ο Νταρλάν Ρομάνι έριξε 22,53 μέτρα, γεγονός που τον έφερε στη δεύτερη θέση. Ο Ράιαν Κράουζερ έκανε την πρώτη του ρίψη στο τρίτο. Χρειάστηκαν 21,18 μέτρα μόνο για να γίνουν άλλες τρεις βολές.
Στον τέταρτο γύρο, ο Τζο Κόβακς έριξε 21,95 μέτρα για να περάσει στην τέταρτη θέση, στη συνέχεια ο Ράιαν Κράουζερ έριξε 22,71 μέτρα για να περάσει στη δεύτερη θέση. Στον πέμπτο γύρο, ο Τόμας Γουόλς πέτυχε τη δεύτερη καλύτερη ρίψη του, 22,56μ.
Στον τελευταίο γύρο, ο Τζο Κόβακς μπήκε στο ρινγκ και έκανε βολή 22,91 μ., ισοφαρίζοντας τον Αλεσάντρο Αντρέι στην 3η καλύτερη ρίψη στην ιστορία. Επιπλέον, πήρε το προβάδισμα στον αγώνα. Μερικές βολές αργότερα, ο Ράιαν Κράουζερ έριξε στα 22,90 μ. για να ισοφαρίσει τον Τόμας Γουόλς. Ο Τόμας Γουόλς έκανε ξανά φάουλ. Με τη δεύτερη καλύτερη ρίψη 22,71 μ., σε σύγκριση με 22,56 μ. για τον Τόμας Γουόλς, ο Κρόουζερ πήρε τη δεύτερη θέση. Σε διάστημα 5 λεπτών, ο Τόμας Γουόλς πέτυχε από την τέταρτη καλύτερη επίδοση στην ιστορία, στην τρίτη. Η καλύτερη βολή του Νταρλάν Ρομάνι στα 22,53 μέτρα θα ήταν αρκετά καλή για να κερδίσει το χρυσό μετάλλιο σε κάθε Παγκόσμιο και Ολυμπιακό αγώνα σφαιροβολίας πριν από αυτό το πρωτάθλημα, ωστόσο δεν ήταν αρκετή για να εξασφαλίσει ούτε το χάλκινο στην παρούσα διοργάνωση καθώς τερμάτισε στην 4η θέση.
Ρεκόρ
Τα παρακάτω ρεκόρ καταρρίφθηκαν κατά τη διάρκεια του αγώνα:
Κριτήριο πρόκρισης
Το κριτήριο πρόκρισης για να εισαχθεί κάποιος αθλητής στον αγώνα είναι 20.70 μ.
Παραπομπές
Σφαιροβολία Αν
Μεϊλισάχ Χατούν
Ο πλήρης τίτλος ήταν: Devletlu İsmetlu Meyl-i Şah Hatun Aliyyetü'ş-Şân Hazretleri
Ζωή
Η Μεϊλισάχ γεννήθηκε στη Σερβία το 1608 και ήταν σερβικής καταγωγής. Το πραγματικό της όνομα ήταν Μαρίτσα.
Στις 20 Οκτωβρίου 1621 γέννησε τον γιο της Ηγεμόνα Ομέρ, Ο Οσμάν διέταξε μια γιορτή προς τιμήν του Ηγεμόνα Ομέρ, ο οποίος πέθανε κατά λάθος ένα από πυροβολισμό που δέχτηκε κατά τη διάρκεια της γιορτής, καθώς αναβίωναν σκηνές πολωνικού πολέμου, ο πρίγκιπας ήταν παρών και από τον ξαφνικό πυροβολισμό από το όπλο τραυματίστηκε και πέθανε.
Πηγές
Κατηγορία:Σουλτάνες της Οθωμανικής Αυτοκρατορίας Κατηγορία:Οθωμανοί
DOSBox
Το DOSBox είναι εξομοιωτής που εξομοιώνει έναν συμβατό υπολογιστή IBM PC εκτελώντας ένα λειτουργικό σύστημα DOS, μαζί με συμβατές κάρτες γραφικών και ήχου, που σημαίνει πως κανονικά προγράμματα DOS, συμπεριλαμβανόμενων και παιχνιδιών υπολογιστή, παρέχουν ένα περιβάλλον στο οποίο μπορούν να τρέξουν σωστά, παρόλο που οι σύγχρονοι υπολογιστές έχουν σταματήσει να υποστηρίζουν αυτό το περιβάλλον. Το DOSBox είναι ελεύθερο λογισμικό, γραμμένο κυρίως στη γλώσσα C++ και διανέμεται υπό την Γενική Άδεια Δημόσιας Χρήσης GNU. Το DOSBox έχει ληφθεί πάνω από 30 εκατομμύρια φορές από την αρχική κυκλοφορία της στην SourceForge το 2002.
Δεν έχει κυκλοφορήσει μια νέα επίσημη έκδοση του DOSBox από το DOSBox 0.74, που κυκλοφόρησε το Μάιο του 2010, αν και η ανάπτυξη συνεχίζεται στην έκδοση SVN. Διακλαδώσεις όπως το DOSBox SVN Daum και το DOSBox SVN-LFN παρέχουν πρόσθετες λειτουργίες, όπως η υποστήριξη των save states και μεγάλων ονομάτων αρχείων.
Εξωτερικοί σύνδεσμοι
Κατηγορία:Ελεύθερο λογισμικό προγραμματισμένο σε C++ Κατηγορία:Λογισμικό Windows Κατηγορία:Λογισμικό Android Κατηγορία:DOS
Ουίλιαμ Χάζλιτ
Ο Ουίλιαμ Χάζλιτ (William Hazlitt, 10 Απριλίου 1778 - 18 Σεπτεμβρίου 1830) ήταν Άγγλος συγγραφέας, γνωστός για τα ανθρωπιστικά δοκίμιά του και τη λογοτεχνική κριτική, ως ο μεγαλύτερος κριτικός τέχνης της εποχής του, και ως κριτικός θεάτρου, κοινωνικός σχολιαστής και φιλόσοφος. Ήταν επίσης ζωγράφος. Θεωρείται σήμερα ένας από τους μεγάλους κριτικούς και δοκιμιογράφους της αγγλικής γλώσσας, μαζί με τον Σάμιουελ Τζόνσον και τον Τζωρτζ Όργουελ. Ωστόσο, το έργο του σήμερα διαβάζεται λίγο και ως επί το πλείστον δεν τυπώνεται πια. Κατά τη διάρκεια της ζωής του έγινε φίλος με πολλούς συγχρόνους του, που συναποτελούν τον λογοτεχνικό κανόνα του 19ου αιώνα, συμπεριλαμβανομένων των Charles και Mary Lamb, Σταντάλ, Samuel Taylor Coleridge, William Wordsworth, και Τζον Κητς.
Παραπομπές
Χαζλιτ
Χουρέμ Καντινεφέντι
Η Χουρέμ Καντινεφέντι (οθ. τούρκικα: خارى الماجستير الإناث) (τούρκικα: Hürrem Kadınefendi, 6 Δεκεμβρίου 1692 - 25 Ιουνίου 1760) ήταν η δέκατη τέταρτη σύζυγος του σουλτάνου Αχμέτ Γ΄ της Οθωμανικής Αυτοκρατορίας.
Ο πλήρης τίτλος ήταν: Devletlu İsmetlu Hürrem Kadın Efendi Hazretleri
Βιογραφία
Η Χουρέμ Καντινεφέντι γεννήθηκε ως Ντιάνα Γεκατερίνα Ναζίμοβα στις 6 Δεκεμβρίου 1692 στη Μόσχα, και ήταν κόρη του Αλεξάντρ Ναζίμοφ και της συζύγου του Μαρίγια Γεφίμοβα. Το 1701 οι Τάταροι εισέβαλαν στη Μόσχα και η Χουρέμ αιχμαλωτίστηκε και στάλθηκε ως σκλάβα στην Κωνσταντινούπολη. Η Χουρέμ επέστησε την προσοχή της Γκιουλνούς Σουλτάν ανάμεσα στις παλλακίδες του χαρεμιού. Η Γκιουλνούς Σουλτάν έδωσε τη Χουρέμ ως παλλακίδα στο γιο της Αχμέτ Γ΄.
Η Χουρέμ Καντινεφέντι πέθανε στις 25 Ιουνίου 1760 στην Κωνσταντινούπολη σε ηλικία 67 ετών.
Πηγές
Κατηγορία:Σουλτάνες της Οθωμανικής Αυτοκρατορίας
Σάρνια
Η Σάρνια (αγγλικά: Sarnia) είναι πόλη στο Νοτιοδυτικό Οντάριο του Καναδά, με πληθυσμό 71.594 κατοίκους το 2016. Είναι η μεγαλύτερη πόλη στη λίμνη Χιούρον και στην Κομητεία Λάμπτον. Η Σάρνια βρίσκεται στην ανατολική όχθη της διασταύρωσης μεταξύ των Άνω και Κάτω Μεγάλων Λιμνών, όπου η λίμνη Χιούρον ρέει στον ποταμό Σαιντ Κλαιρ, ο οποίος σχηματίζει τα σύνορα Καναδά-Ηνωμένων Πολιτειών, ακριβώς απέναντι από το Πορτ Χιούρον του Μίσιγκαν. Το φυσικό λιμάνι της περιοχής προσέλκυσε για πρώτη φορά τον Γάλλο εξερευνητή Λα Σαλ. Ονόμασε την τοποθεσία «Τα Ορμητικά Ρεύματα» στις 23 Αυγούστου 1679, όταν έβαλε άλογα και άνδρες να τραβήξουν τον μυοδρόμωνά του βάρους 45 τόνων ονόματι Le Griffon βόρεια έναντι του ρεύματος τεσσάρων κόμβων του ποταμού Σαιντ Κλαιρ.
Μον-συρ-Ορν
Το Μον-συρ-Ορν (γαλλικά: Monts-sur-Orne) είναι γαλλική κοινότητα στο νομό της Ορν, στη διοικητική περιοχή της Νορμανδίας.
Πανελλήνιο πρωτάθλημα κλειστού στίβου γυναικών 2023
Το 37ο Πανελλήνιο πρωτάθλημα κλειστού στίβου γυναικών, διεξήχθη στο Στάδιο Ειρήνης και Φιλίας του Νέου Φαλήρου, στις 18 και 19 Φεβρουαρίου 2023. Πρωταθλήτρια ομάδα αναδείχθηκε ο Παναθηναϊκός για πρώτη φορά στην ιστορία του θεσμού.
Αποτελέσματα
Πηγές:
Παραπομπές
Κλειστου στιβου γυναικων Κατηγορία:Στίβος το 2023 Κατηγορία:Διοργανώσεις στίβου στον Πειραιά
Μονσεκρέ-Κλαιρφουζέρ
Το Μονσεκρέ-Κλαιρφουζέρ (γαλλικά: Montsecret-Clairefougère) είναι γαλλική κοινότητα στο νομό της Ορν, στη διοικητική περιοχή της Νορμανδίας.
Οι κάτοικοί του είναι γνωστοί ως Κλαριφισιέν (γαλλικά: Clarificiens).
Χένρι Σόμερσετ, 12ος δούκας του Μπωφόρ
Ο Χένρι Σόμερσετ, 12ος δούκας του Μπωφόρ (γεννήθηκε στις 22 Μαΐου 1952) Άγγλος ευγενής, γαιοκτήμονας στο Γκλόστερσαιρ και το Γουιλσάιρ και 12ος Δούκας του Μπωφόρ ήταν μεγαλύτερος γιος και διάδοχος του Δαυίδ Σόμερσετ, 11ου δούκα του Μπωφόρ και της πρώτης συζύγου του Λαίδης Καρολίνας Τζέιν Θιν (1928–1995) κόρης του 6ου μαρκησίου του Μπαθ. Ο Χένρι Σόμερσετ και η οικογένεια του ήταν απ'ευθείας αρσενικοί απόγονοι της δυναστείας των Πλανταγενετών και του κορυφαίου βασιλιά Εδουάρδου Γ΄ της Αγγλίας. Εκπαιδεύτηκε στο Πανεπιστήμιο του Ίτον και στο Αγροτικό Βασιλικό Κολέγιο.
Μονσεκρέ-Κλαιρφουζέρ
Παραπομπές
Κατηγορία:Κοινότητες της Ορν
Χένρι Σόμερσετ, 12ος δούκας του Μπωφόρ
Οικογένεια
Παντρεύτηκε σε δεύτερο γάμο (30 Απριλίου 2018) την Τζώρτζια Πάουερ, εγγονή του Νομπελίστα Άνθονι Πάουελ.
Ο Μποφώρ ήταν επίσης μεγάλος συνθέτης και τραγουδιστής με την ομάδα "Εφεύρεση ακρόασης" με μέλη όπως τον Μπράιαν Φέρρυ, τον Έρικ Κλάπτον και τον Ρότζερ Γουώτερς.
Εξωτερικοί σύνδεσμοι
Κατηγορία:Δούκες του Μπωφόρ Κατηγορία:Οικογένεια Σόμερσετ
Εθνική Βιβλιοθήκη για Παιδιά και Νέους Ενήλικες
Η Εθνική Βιβλιοθήκη για Παιδιά και Νέους Ενήλικες (NLCY) είναι ένα παρακλάδι της Εθνικής Βιβλιοθήκης της Κορέας, που έχει ως στόχο την παροχή υπηρεσιών πληροφόρησης και προώθησης της ανάγνωσης σε παιδιά και νέους ενήλικες. Βρίσκεται στη Σεούλ.
Η NLCY εγκαινιάστηκε στις 28 Ιουνίου 2006 ως αντιπροσωπευτική βιβλιοθήκη της Κορέας που ειδικεύεται σε παιδιά και νεαρούς ενήλικες. Δεδομένου ότι το εξαώροφο κτίριο της βιβλιοθήκης βρίσκεται κοντά στο σταθμό Gangnam, παρέχει εύκολη πρόσβαση σε άτομα όλων των ηλικιών, όπως παιδιά, νεαρούς ενήλικες και ενήλικες. Η βιβλιοθήκη συλλέγει πηγές γνώσης και πληροφορίες για τα παιδιά και τους νέους ενήλικες και από τον Μάιο του 2021 και διαθέτει συνολικά 715.066 τόμους- μεταξύ των οποίων 520.851 τόμους ανατολικών βιβλίων, 80.400 τόμους δυτικών βιβλίων, 17.459 τόμους περιοδικών, 96.356 μονάδες μη βιβλίων. Η συλλογή καλύπτει όχι μόνο υλικό για παιδιά και νέους ενήλικες, αλλά και επιστημονικό υλικό για ερευνητές στον αντίστοιχο τομέα. Επίσης, η NLCY υλοποιεί έργα για την ανάπτυξη περιεχομένου για την καλλιέργεια της αναγνωστικής ικανότητας σε παιδιά και νέους ενήλικες με την υποστήριξη τοπικών δημόσιων και σχολικών βιβλιοθηκών.
Παραπομπές
Κατηγορία:Εθνικές βιβλιοθήκες Κατηγορία:Βιβλιοθήκες στη Νότια Κορέα
Γιαν φαν ντερ Έλμπουρχτ
Ο Γιαν φαν ντερ Έλμπουρχτ (φλαμανδικά: Jan van der Elburcht (1500 – 1571) ήταν Φλαμανδός ζωγράφος ολλανδικής καταγωγής. Το όνομά του προέρχεται από την πόλη στην οποία γεννήθηκε, το Έλμπουρχ.
Βιογραφία
Σύμφωνα με τον Κάρελ φαν Μάντερ τον αποκαλούσαν cleen Hansken (μικρό Χανς) και ήταν γνωστός ως τοπιογράφος. Ο Σάντραρτ τον αποκαλούσε der kleine Hans και ισχυρίζεται ότι ήταν γνωστός για την εικόνα της Αγίας Τράπεζας που είχε δημιουργήσει για το παρεκκλήσιο της Συντεχνίας των αλιέων στον Καθεδρικό Ναό της Αμβέρσας.
Σύμφωνα με το Ολλανδικό Ίδρυμα Ιστορίας της Τέχνης έγινε μέλος στη Συντεχνία του Αγίου Λουκά της Αμβέρσας το 1536.. Ήταν ζωγράφος ιστορικών θεμάτων. Απεβίωσε το 1571 στην Αμβέρσα
Εξωτερικοί σύνδεσμοι
Κατηγορία:Φλαμανδοί ζωγράφοι
Γαρκινία
Η Γαρκινία (Garcinia), είναι ένα φυτό του γένους της οικογένειας Κλουσιίδων (Clusiaceae) εγγενές στην Ασία, την Αυστραλία, την τροπική και νότια Αφρική και την Πολυνησία. Ο αριθμός των ειδών είναι αμφίβολος, με διάφορες πηγές να αναγνωρίζουν μεταξύ 50 και 300 περίπου. Συνήθως, τα φυτά αυτού του γένους ονομάζονται saptrees, μανγκοστάνες (τα οποία μπορούν επίσης να αναφέρονται συγκεκριμένα στην purple mangosteen, ''(G. mangostana), γαρκινίες (garcinias)'' ή διφορούμενα, «καρπός μαϊμούς».
Σαλμώνη Ροδόπης
Η Σαλμώνη είναι πεδινό χωριό της Θράκης στην Περιφερειακή Ενότητα Ροδόπης, το οποίο βρίσκεται στον κάμπο της Κομοτηνής σε σε υψόμετρο 74 μέτρα. Απέχει 19 χλμ. Δ. από τις Σάπες (έδρα του δήμου) και 18 χλμ. ΝΑ. από την Κομοτηνή ενώ στα βορειανατολικά περνάει η Εγνατία Οδός. Οι κάτοικοί του είναι Μουσουλμάνοι, από τους οποίους αρκετοί είναι Πομάκοι (από κοινότητα Οργάνης) και λίγοι Ρομά. Αναφέρεται επίσημα, μετά την απελευθέρωση, το 1924 στο ΦΕΚ 194Α - 14/08/1924 να προσαρτάται στην τότε κοινότητα Μοιράνων. Σύμφωνα με το Πρόγραμμα «Καλλικράτης» μαζί με τα Μίρανα και τη Βέννα αποτελούν την τοπική κοινότητα Μιράνων που υπάγεται στη δημοτική ενότητα Μαρωνείας του Δήμου Μαρωνείας - Σαπών και σύμφωνα με την απογραφή του 2011 έχει ως πληθυσμό 345 κατοίκους.
Γαρκινία
Οι καρποί είναι μια πηγή τροφής για αρκετά ζώα, όπως τις πεταλούδες αρχιδούκας (Lexias) της τροπικής ανατολικής Ασίας, οι οποίες απολαμβάνουν τον χυμό (sap) από υπερώριμες μανγκοστάνες.
Σαλμώνη Ροδόπης
Παραπομπές
Κατηγορία:Χωριά του νομού Ροδόπης Κατηγορία:Δήμος Μαρωνείας - Σαπών
Γαρκινία
Περιγραφή
Τα είδη Γαρκινίας (Garcinia) είναι αειθαλή δέντρα και θάμνοι, δίοικα και σε αρκετές περιπτώσεις απομικτικά. Ο καρπός είναι ένα μούρο με σαρκώδες ενδοκάρπιο, το οποίο σε αρκετά είδη, είναι νόστιμο.
Χρήσεις
Οι καρποί από τα περισσότερα είδη Γαρκινία (Garcinia) τρώγονται σε τοπικό επίπεδο. Οι καρποί ορισμένων ειδών είναι ιδιαίτερα αγαπητοί σε μία περιοχή, αλλά άγνωστοι μόλις λίγα εκατοντάδες χιλιόμετρα μακρύτερα. Το πιο γνωστό είδος είναι το μαγκοστίν (G. mangostana), το οποίο έχοντας καθιερωθεί στα τέλη του 20ού αιώνα, σήμερα, καλλιεργείται σε όλη τη Νοτιοανατολική Ασία καθώς και σε άλλες τροπικές χώρες. Λιγότερο γνωστά, αλλά ακόμα διεθνούς σημασίας, είναι τα kandis (G. forbesii) με μικρούς στρογγυλούς κόκκινους καρπούς με υπόξινη γεύση και σάρκα που λιώνει, το lemon drop mangosteen (G. intermedia) με κίτρινο καρπό που ομοιάζει με ένα ρυτιδωμένο λεμόνι και το λεπτόφλουδο πορτοκαλί button mangosteen (G. prainiana).
Επιπλέον, το εκχύλισμα της φλούδας (εξωκάρπιο) του mangosteen, χρησιμοποιείται ως μπαχαρικό. Βρίσκεται σε περίοπτη θέση στην κουλτούρα των Kodava και η G. multiflora χρησιμοποιείται για να αρωματίσει και να χρωματίσει την περίφημη σούπα bún riêu του Βιετνάμ, όπου το φυτό αυτό είναι γνωστό ως hạt điều màu. Η Garcinia gummi-gutta παράγει ένα μπαχαρικό που χρησιμοποιείται ευρέως στη Νότια Ασία, ιδίως στην Κεράλα, όπου καλείται kodumpulli.
Τα περισσότερα είδη στη Γαρκινία (Garcinia), είναι γνωστά για την κομμεορητίνη, καφέ-κίτρινη από xanthonoids όπως η mangostin, και ο φλοιός του χρησιμοποιείται κατά της δυσεντερίας ως υπακτικό ή καθαρτικό, αλλά πιο συχνά – τουλάχιστον σε παλαιότερες εποχές – ως χρωστική ουσία (στις ακουαρέλλες της ζωγραφικής). Μάλιστα, ο χρωστικός όρος «gamboge» αναφέρεται σε αυτήν τη χρωστική ουσία. Εκχυλίσματα από το εξωκάρπιο ορισμένων ειδών – συνήθως της G. gummi-gutta, αλλά επίσης της purple mangosteen – συχνά περιλαμβάνονται στα κατασταλτικά της όρεξης, όπως τα Hydroxycut, Leptoprin ή XanGo. Αλλά η αποτελεσματικότητά τους σε φυσιολογικά επίπεδα κατανάλωσης είναι αναπόδεικτες, ενώ έχει τεκμηριωθεί τουλάχιστον σε μία περίπτωση σοβαρής οξέωσης η οποία προκλήθηκε από τη μακροχρόνια κατανάλωση αυτών των προϊόντων. Επιπλέον, μπορεί να περιέχουν σημαντικές ποσότητες υδροξυκιτρικού οξέος, το οποίο είναι κάπως τοξικό και μετά από παρατεταμένη χρήση, μπορεί να καταστρέψει ακόμα και τους όρχεις. Οι σπόροι πικρής κόλα (G. kola) χρησιμοποιούνται στη λαϊκή ιατρική. Η Garcinia mannii είναι δημοφιλής ως «ράβδος μασήματος» στη δυτική Αφρική,  η οποία δροσίζει την αναπνοή και καθαρίζει τα δόντια.
Η Γαρκινία η υποελλειπτική (Garcinia subelliptica), γνωστή στην Ιαπωνική ως fukugi, είναι το ανθικό έμβλημα του Motobu και Tarama στην Οκινάουα. Στη Μαλαισία, η πόλη Beruas – που συνήθως γράφεται και "Bruas" – οφείλει το όνομά της από το seashore mangosteen (Garcinia hombroniana), τοπικά γνωστό ως pokok bruas.
Επιλεγμένα είδη
• 2
Σημειώσεις
<div style=""> <references group="Σημ."/> <div style=""> <references group="Παρ. Σημ."/>
Παραπομπές
<div style="">
Πηγές
Κατηγορία:Δίοικα φυτά Κατηγορία:Φαρμακευτικά φυτά Κατηγορία:Κλουσιοειδή
Ντιν Άτσεσον
Ο Ντιν Γκόντερχαμ Άτσεσον (Dean Gooderham Acheson, 11 Απριλίου 1893 – 12 Οκτωβρίου 1971) ήταν Αμερικανός πολιτικός και δικηγόρος. Ως Υπουργός Εξωτερικών στην κυβέρνηση του προέδρου Χάρι Τρούμαν 1949-1953, έπαιξε κεντρικό ρόλο στον καθορισμό της αμερικανικής εξωτερικής πολιτικής κατά τη διάρκεια του Ψυχρού Πολέμου. Ο Άτσεσον βοήθησε στο σχεδιασμό του Σχεδίου Μάρσαλ και έπαιξε κεντρικό ρόλο στην η ανάπτυξη του Δόγματος Τρούμαν και τη δημιουργία του ΝΑΤΟ.
Η πιο διάσημη απόφαση του Άτσεσον ήταν το ότι έπεισε τον Πρόεδρο Τρούμαν να παρέμβει στον πόλεμο της Κορέας τον Ιούνιο του 1950. Έπεισε επίσης τον Τρούμαν για την αποστολή βοήθειας και συμβούλων στις γαλλικές δυνάμεις στην Ινδοκίνα, αν και το 1968 τελικά συμβούλεψε τον Πρόεδρο Λίντον Τζόνσον να διαπραγματευτεί ειρήνη με το Βόρειο Βιετνάμ. Κατά τη διάρκεια της κρίσης των πυραύλων της Κούβας, ο Πρόεδρος Κένεντι κάλεσε τον Άτσεσον για παροχή συμβουλών, τοποθετώντας τον στην εκτελεστική επιτροπή (ExComm), μια στρατηγική συμβουλευτική ομάδα.
Παραπομπές
Κατηγορία:Υπουργοί εξωτερικών των ΗΠΑ
Λα Μοτ-Φουκέ
Το Λα Μοτ-Φουκέ (γαλλικά: La Motte-Fouquet) είναι γαλλική κοινότητα στο νομό της Ορν, στη διοικητική περιοχή της Νορμανδίας.
Οι κάτοικοί του είναι γνωστοί ως Μοταί (γαλλικά: Mottais).
Παραπομπές
Κατηγορία:Κοινότητες της Ορν
Μορτρέ
Το Μορτρέ (γαλλικά: Mortrée) είναι γαλλική κοινότητα στο νομό της Ορν, στη διοικητική περιοχή της Νορμανδίας.
Οι κάτοικοί του είναι γνωστοί ως Μορτρεέν (γαλλικά: Mortréens).
Παραπομπές
Κατηγορία:Κοινότητες της Ορν
Θεοδόσιος Παπαθανασιάδης
Ο Θεοδόσιος Παπαθανασιάδης (1898 -1990) γεννήθηκε στο Προυσό Ευρυτανίας. Στις 2 Ιουλίου 1918 κατετάγη ως εθελοντής στρατιώτης και έλαβε μέρος στις επιχειρήσεις της Μικράς Ασίας με το 1/38 Σύνταγμα Ευζώνων. Στη Στρατιωτική Σχολή Ευελπίδων εισήλθε το 1920 κατόπιν των προβλεπομένων εξετάσεων που έδωσε στη Σμύρνη, αποφοίτησε από τη Σχολή τον Ιούλιο του 1922 ως ανθυπολοχαγός Πεζικού και τοποθετήθηκε στο 25ο Σύνταγμα Πεζικού στη Μικρά Ασία. Έλαβε μέρος στις επιχειρήσεις σύμπτυξης των Ελληνικών δυνάμεων και τραυματίσθηκε στη μάχη Κουστούκ Αρσανλάρ.
Από τον Οκτώβριο του 1935 φοίτησε για ένα έτος στην Ανωτέρα Σχολή Πολέμου. Ως πρωτεύσας μετέβη στο Παρίσι τον Οκτώβριο του 1936 στην Ανωτέρα Σχολή Πολέμου μέχρι την αποφοίτησή του τον Αύγουστο του 1938. Κατά τη διάρκεια του μεσοπολέμου υπηρέτησε στο 2/39 Σύνταγμα Ευζώνων ως Διοικητής Λόχου, στη Σχολή Ευελπίδων ως εκπαιδευτής και στην Ανωτάτη Σχολή Πολέμου Θεσσαλονίκης ως υφηγητής.
Την περίοδο του Οκτωβρίου 1939 - Απριλίου 1941 ως ειδικός επιτελής-σύνδεσμος στο Τμήμα Στρατιάς Δυτικής Μακεδονίας ήταν επιφορτισμένος από τον ίδιο τον Αλέξανδρο Παπάγο για ανταλλαγή μηνυμάτων μετά του Αντιστρατήγου Σίμοβιτς, αρχηγού των Γιουγκοσλαβικών δυνάμεων με ειδικές αποστολές. Σε μία εκ των αποστολών αυτών τραυματίσθηκε κατά την πτώση του πολεμικού αεροπλάνου, που τον μετέφερε στο Αντίβαρι Γιουγκοσλαβίας.
Την περίοδο 1942 -1944 μετείχε στη Εθνική Ομάδα Ελλήνων Ανταρτών ως Υποδιοικητής του σώματος Βάλτου Τριχωνίδος. Μετά την απελευθέρωση υπηρέτησε ως επιτελής σε διαφόρους Επιχειρησιακούς Σχηματισμούς και διετέλεσε Διοικητής της VI Μεραρχίας Πεζικού στο Κιλκίς το 1954, Διοικητής του Γ’ΣΣ το 1955-56. Υπαρχηγός ΓΕΕΘΑ το 1958 και Διοικητής 1ης Στρατιάς το 1959.
Υπήρξε απόφοιτος της Φιλολογίας του Πανεπιστημίου Αθηνών. Έγραψε το βιβλίο «ΑΠΟ ΤΗΝ ΣΚΟΠΙΑΝ ΜΟΥ», στο οποίο αναφέρεται στο τιτάνιο αγώνα του έθνους κατά των Ιταλών και Γερμανών στη περίοδο 1939- 45, στον Εμφύλιο Πόλεμο και στην περίοδο της ανοικοδόμησης της χώρας μέχρι το 1959.
Πέθανε το 1990.
Παραπομπές
Κατηγορία:Έλληνες αξιωματικοί του πεζικού Κατηγορία:Πρόεδροι Ελληνικής Ολυμπιακής Επιτροπής
Ιωάννης Αβράμιος
Ο Ιωάννης Αβράμιος (Βενετία 1670 – Βιέννη 1718) ήταν Έλληνας λόγιος, ιατρός, δάσκαλος και διορθωτής ελληνικών βιβλίων και ιερωμένος κρητικής καταγωγής. Οι σπουδές του αφορούσαν τα αρχαία ελληνικά και τα λατινικά. Έγραψε, καθώς και διόρθωσε αρκετά κείμενα, φιλοτεχνώντας και πολλές μεταφράσεις. Έργα του γνωστά, πρέπει να θεωρούνται: Απανθίσματα ποιητικά, Πολιτικόν θέατρον, Λόγοι, κ.ά.
Βιογραφία
Ο Αβράμιος διετέλεσε εφημέριος της ελληνικής εκκλησίας της Βενετίας, καθώς επίσης εργάστηκε σε διάφορα τυπογραφεία της πόλης, όπου είχε τον ρόλο του διορθωτή εκκλησιαστικών βιβλίων. Επιπλέον, υπήρξε και διδάσκαλος στη Ζάκυνθο όπως επίσης και στην κοινοτική σχολή της Βενετίας, έως ότου εκδιώχθηκε από τον Μελέτιο Τυπάλδο, τον μητροπολίτη.
Μετά τον διωγμό του κατέφυγε στο Βουκουρέστι, όπου έτυχε της προστασίας και της φιλίας του Ιωάννη Κωνσταντίνου Βασσαραβά, ηγεμόνα της Ουγγαροβλαχίας. Εκεί, η εκδοτική και διδακτική του δράση υπήρξε έντονη.
Το 1716, έλαβε μέρος στη συνωμοσία εναντίον του Μαυροκορδάτου. Η συμμετοχή του αυτή τον οδήγησε στο να φυλακιστεί στο μοναστήρι Σβαγκόβ. Οταν παρήλθε ο καιρός και απελευθερώθηκε, κατευθύνθηκε στη Βιέννη, όπου και πέθανε το 1718.
Παραπομπές
Κατηγορία:Έλληνες ιατροί του 17ου αιώνα Κατηγορία:Έλληνες λόγιοι του 17ου αιώνα Κατηγορία:Έλληνες ιατροί του 18ου αιώνα
Άγιος Ιωάννης Σταβιών Ηρακλείου
Ο Άγιος Ιωάννης είναι οικισμός της κοινότητας Σταβιών, της δημοτικής ενότητας (τέως δήμου) Κόφινα, του δήμου Γόρτυνας, της περιφερειακής ενότητας (τέως νομού) Ηρακλείου, στην περιφέρεια Κρήτης, σύμφωνα με το πρόγραμμα Καλλικράτης. Πριν το σχέδιο Καποδίστριας και το πρόγραμμα Καλλικράτης, ανήκε στην επαρχία Μονοφατσίου του νομού Ηρακλείου, στο γεωγραφικό διαμέρισμα Κρήτης.
Γεωγραφία
Ο Άγιος Ιωάννης είναι παράλιος οικισμός στο νότιο τμήμα του νομού Ηρακλείου. Βρίσκεται κοντά στους νοτιοδυτικούς πρόποδες του Κόφινα και δυτικά του ακρωτηρίου Μαρτέλος, σε μέσο σταθμικό υψόμετρο 25. Απέχει 60 χλμ. περίπου Ν. του Ηρακλείου.
Διοικητικές μεταβολές μέχρι τον «Καλλικράτη»
Ο οικισμός αναγνωρίστηκε το 1991 και προσαρτήθηκε στην κοινότητα Σταβιών. Με το ΦΕΚ 244Α - 04/12/1997 αποσπάστηκε από την κοινότητα Σταβιών και προσαρτήθηκε στον δήμο Κόφινα. Με το ΦΕΚ 87Α - 07/06/2010 αποσπάστηκε από τον δήμο Κόφινα και προσαρτήθηκε στον δήμο Γόρτυνας.
Πηγές
Κατηγορία:Χωριά του νομού Ηρακλείου Κατηγορία:Δήμος Γόρτυνας
Κιζίλ Κουμ
thumb|right|350px|Η Κιζίλ Κουμ από δορυφόρο thumb|right|350px|Η Κιζίλ Κουμ από δορυφόρο thumb|right|350px|Η Κιζίλ Κουμ είναι ανάμεσα στους ποταμούς Αμού Ντάρια και Συρ Ντάρια Η Κιζίλ Κουμ (ουζμπεκικά: Qizilqum / Қизилқум, قىزىلقۇم, καζακικά: Қызылқұм / Qızılqum / Κουζουλκούμ, قىزىلقۇم, ρωσικά: Кызылкум) είναι έρημος που βρίσκεται στην Κεντρική Ασία ανάμεσα στους ποταμούς Αμού Ντάρια και Συρ Ντάρια (Ώξος και Ιαξάρτης), στην περιοχή που ιστορικά είναι γνωστή ως Υπερωξιανή ή Σογδιανή. Το όνομά της σημαίνει «κόκκινη άμμος» στις τουρκικές γλώσσες. Σήμερα χωρίζεται μεταξύ του Καζακστάν, του Ουζμπεκιστάν και του Τουρκμενιστάν. Καλύπτει έκταση περίπου 298.000 τ.χλμ.
Γεωγραφία
Η περιοχή αποτελείται κυρίως από μια εκτεταμένη επίπεδη έκταση με υψόμετρο έως 300 μ. πάνω από τη στάθμη της θάλασσας, με πολλά βαθύπεδα και υψίπεδα. Το μεγαλύτερο μέρος της περιοχής καλύπτεται με αμμόλοφους, ενώ υπάρχουν και κάποιες οάσεις. Υπάρχουν οικισμοί κατά μήκος των ποταμών και στις οάσεις. Οι θερμοκρασίες μπορεί να είναι πολύ υψηλές κατά τους καλοκαιρινούς μήνες, από τα μέσα Μαΐου έως τα μέσα Σεπτεμβρίου. Στο Αταμιράτ, μία πόλη που βρίσκεται στις όχθες του ποταμού Αμού Ντάρια, καταγράφηκαν 52 °C τον Ιούλιο του 1983.
Πανίδα
Η πανίδα της ερήμου Κιζίλ Κουμ περιλαμβάνει τη ρωσική χελώνα (Testudo horsfieldii), μια μεγάλη σαύρα γνωστή ως Υπερκασπιανός ή ερημικός βαράνος (Varanus griseus), η οποία μπορεί να φτάσει σε μήκος το 1,6 μ. Επίσης, η Αντιλόπη σάιγκα (Saiga tatarica) μεταναστεύει περιστασιακά στο βόρειο τμήμα της ερήμου. Το 1971 ιδρύθηκε το φυσικό πάρκο Κιζίλ Κουμ στην επαρχία της Μπουχάρας με έκταση 101.000 τ.χλμ. κοντά στον οικισμό Νταργκανάτα. Η πανίδα του πάρκου περιλαμβάνει: το Βακτριανό ελάφι (ένα υποείδος του Κόκκινου ελαφιού), αγριόχοιρους (Sus scrofa), Φασιανούς (Phasianus colchicus), Χρυσαετούς (Aquila chrysaetus) κλπ.
Ένα άλλο φυσικό πάρκο (ή οικολογικό κέντρο), το «Τζεϋράν», βρίσκεται 40 χλμ. νότια της Μπουχάρας. Η συνολική έκταση αυτού του πάρκου είναι 51.450 τ.χλμ.. Είναι ένα κέντρο αναπαραγωγής για σπάνια ζώα, όπως η περσική γαζέλα (Τζεϋράν, Gazella subgutturosa), το άλογο Πρζεβάλσκι (Equus ferus przewalskii), το τουρκμενικό Κουλάν (όναγρος, Equus hemionus kulan) και ο αγριόγαλος Χουμπάρα (Chlamydotis undulata). Το πάρκο ιδρύθηκε το 1977.
Εξωτερικοί σύνδεσμοι
Κατηγορία:Γεωγραφία του Καζακστάν Κατηγορία:Γεωγραφία του Ουζμπεκιστάν Κατηγορία:Γεωγραφία του Τουρκμενιστάν
Γάμος του Πρίγκιπα Ουίλιαμ και της Κάθριν Μίντλετον
Στις 29 Απριλίου του 2011 τελέστηκε στο Λονδίνο με ιδιαίτερη λαμπρότητα, αν και ημιεπίσημα, ο γάμος του Πρίγκιπα Ουίλιαμ της Ουαλίας, πρωτότοκου γιου του διαδόχου Καρόλου και επίδοξου διάδοχου του αγγλικού θρόνου, με την Κέιτ Μίντλετον. Ο Πρίγκιπας Ουίλιαμ γνώρισε την Κάθριν Μίντλτον το 2001, όταν και οι δύο σπούδαζαν στο Πανεπιστήμιο του Αγίου Ανδρέα. Ο αρραβώνας τους, ο οποίος έλαβε χώρα στις 20 Οκτωβρίου 2010, ανακοινώθηκε στο κοινό στις 16 Νοεμβρίου 2010. Τόσο η σχέση τους όσο και ο γάμος τους συγκέντρωσε την προσοχή των μέσων, με την τελετή του γάμου τους να μεταδίδεται ζωντανά σε όλο τον κόσμο. Επίσης ο γάμος τους συγκρίθηκε με αυτόν των γονιών του Ουίλιαμ, Πρίγκιπα Καρόλου και της Πριγκίπισσας Νταϊάνας, που έλαβε χώρα το 1981. Επίσης πολύ προσοχή δόθηκε στο ότι, παρά το γεγονός ότι η Κάθριν ήταν κοινή θνητή (η οικογένειά της δεν είναι ούτε βασιλικής ούτε αριστοκρατικής καταγωγής), παντρεύτηκε ένα μέλος της βασιλικής οικογένειας, και συγκεκριμένα τον μέλλοντα βασιλιά της Αγγλίας.
Γνωριμία
thumb|200px|left|Το Πανεπιστήμιο του Σεντ Άντριους, όπου η Κέιτ Μίντλτον και ο Πρίγκιπας Ουίλιαμ σπούδαζαν μαζί
Η Κέιτ Μίντλτον γεννήθηκε στις 9 Ιανουαρίου 1982 στο Ρέντινγκ και είναι η μεγαλύτερη κόρη του Μάικλ Μίντλτον και της Κάρολ Μίντλτον. Ο Πρίγκιπας Ουίλιαμ γεννήθηκε στις 21 Ιουνίου 1982 και είναι γιος του Πρίγκιπα Καρόλου και της Πριγκίπισσας Νταϊάνας. Και οι δύο τους σπούδασαν στο Πανεπιστήμιο Σεντ Άντριους, όπου αρχικά μελετούσαν μαζί την ιστορία των τεχνών, αλλά ο Ουίλιαμ άλλαξε γνώμη και αποφάσισε να συνεχίσει με τη γεωγραφία.
Τον Απρίλιο του 2007 η Κέιτ Μίντλτον και ο Πρίγκιπας Ουίλιαμ χώρισαν, αλλά από τον Ιούνιο του 2007 επανασυνδέθηκαν.
Η ανακοίνωση του αρραβώνα
Μετά την ανακοίνωση του αρραβώνα το ζευγάρι έδωσε αποκλειστική συνέντευξη στον πολιτικό συντάκτη του ITV NEWS Tom Brabdy και στο Παλάτι του Αγίου Ιακώβου παρευρέθηκαν κάποιοι φωτογράφοι και δημοσιογράφοι. Αυτή ήταν η πρώτη φορά στα του ζευγαριού που φωτογραφήθηκε επίσημα, καθώς και η πρώτη φορά που η Κέιτ μίλησε δημόσια σε δημοσιογράφους, καθώς τα προηγούμενα χρόνια, παρόλο που οι φωτογράφοι την ακολουθούσαν παντού, εκείνη επέλεγε να μην απαντάει στις ερωτήσεις τους. Στις 12 Δεκεμβρίου του 2010, το Παλάτι του Μπάκιγχαμ δημοσίευσε τις επίσημες φωτογραφίες του αρραβώνα του ζευγαριού, που τραβήχτηκαν στα πολιτειακά διαμερίσματα του Παλατιού του Αγίου Ιακώβου στις 25 Νοεμβρίου του 2010 από τον Μάριο Τεστίνο.
Η αρχική ανακοίνωση του αρραβώνα υποστήριζε ότι ''ο γάμος θα λάμβανε χώρα την άνοιξη ή το καλοκαίρι του 2011". Στις 23 Νοεμβρίου 2010 η ημερομηνία της Παρασκευής 29 Απριλίου 2011 επιβεβαιώθηκε.
Γάμος
Η ημερομηνία του γάμου του Πρίγκιπα Ουίλιαμ και της Κέιτ Μίντλντον ανακοινώθηκε στις 16 Οκτωβρίου 2010. Σύμφωνα με την ανακοίνωση, «ο Πρίγκιπας Ουίλιαμ της Ουαλίας και η δεσποινίς Κάθριν Μίντλτον θα παντρευτούν στις 29 Απριλίου 2011»
thumb|right|200px|Το Παλάτι του Μπάκιγχαμ, όπου εμφανίστηκαν μετά την τελετή, ο Πρίγκιπας Ουίλιαμ και η Κέιτ Μίντλτον
Στο Λονδίνο αρκετοί άνθρωποι άφησαν τα σπίτια τους και κατασκήνωσαν στους δρόμους του, για να μπορέσουν να παρακολουθήσουν την τελετή.
thumb|left|150px|Στο μπαλκόνι του Παλατιού του Μπάκιγχαμ
Ο γάμος τελέστηκε στο Αββαείο του Γουέστμινστερ, κατά το αγγλικανικό τυπικό από τον αρχιεπίσκοπο της Αγγλίας. Αφού ο Πρίγκιπας Ουίλιαμ δεν είναι πρώτος στη σειρά της διαδοχής του θρόνου, το ζευγάρι είχε την ελευθερία να επιμεληθεί προσωπικά πολλές λεπτομέρειες του γάμου του, όπως για παράδειγμα τους περισσότερους καλεσμένους, οι οποίοι ήταν περίπου 1900. Μερικές ώρες πριν τον γάμο τους η βασίλισσα της Αγγλίας έδωσε στον Ουίλιαμ ως δώρο για το γάμο του τους τίτλους του Δούκα του Κέμπριτζ, του κόμη του Strathearn και του βαρόνου του Carrickfergus. Μετά τον γάμο της η Κάθριν πήρε τον τίτλο της Βασιλικής Υψηλότητάς Της, Δούκισσα του Κέμπριτζ, Κόμισσα του Strathearn και Βαρόνη του Carrickfergus. Στον γάμο παρευρέθηκαν τα περισσότερα μέλη της αγγλικής βασιλικής οικογένειας, καθώς και μέλη ξένων βασιλικών οικογενειών, πολιτικοί και πολλοί φίλοι του ζευγαριού. Η Κέιτ Μίντλτον φόρεσε νυφικό σχεδιασμένο από τη Βρετανίδα σχεδιάστρια Σάρα Μπάρτον, από τον Οίκο Μόδας Αλεξάντερ Μακουίν, καθώς και μια τιάρα την οποία της δάνεισε η βασίλισσα. Ο Πρίγκιπας Ουίλιαμ φόρεσε την κόκκινη στολή της Ιρλανδικής Φρουράς, της οποίας φέρει τον τιμητικό βαθμό του συνταγματάρχη. Ο κουμπάρος που επέλεξε ο Ουίλιαμ ήταν ο αδελφός του, Πρίγκιπας Χάρι, ενώ και η αδελφή της νύφης, Φιλίππα (Πέπα) Μίντλτον ήταν παράνυφη της Κάθριν, την οποία η ίδια επέλεξε. Μετά τον γάμο το ζευγάρι μεταφέρθηκε από το Αββαείο του Γουέστμινστερ στο Παλάτι του Μπάκιγχαμ, για την καθιερωμένη εμφάνισή τους στο μπαλκόνι, όπου αντάλλαξαν όχι ένα, αλλά δύο φιλία, «σπάζοντας» το πρωτόκολλο.
Ο αρχιεπίσκοπος του Καντέρμπουρι και ο επίσκοπος του Λονδίνου κήρυξαν τον Πρίγκιπα Ουίλιαμ και την Κέιτ Μίντλτον συζύγους. Μετά ο Πρίγκιπας Ουίλιαμ και η Κέιτ Μίντλτον έφυγαν από την εκκλησία σε ανοικτή άμαξα του 1902, όπως ορίζει το πρωτόκολλο, και έφθασαν στο Μπάκιγχαμ, όπου εμφανίστηκαν δημόσια. Ο Πρίγκιπας Ουίλιαμ φίλησε δημοσίως τη σύζυγό του δύο φορές, παρακάμπτοντας το πρωτόκολλο. Το γεγονός αυτό έγινε αντικείμενο σχολιασμού από το σύνολο σχεδόν των MME.
Απρόοπτα
thumb|δεξιά|200px|Χιλιάδες κόσμος στις πλατείες του Λονδίνου συγκεντρώθηκε για να παρακολουθήσει τον γάμο
Το αυστραλιανό κανάλι ABC δέχθηκε καταγγελίες από τον Πρίγκιπα Κάρολο για τον τρόπο μετάδοσης του γάμου. Εκπρόσωπος τύπου του πρίγκιπα απείλησε ότι αν μεταδοθεί η σατιρική εκπομπή δεν "θα δώσουμε εικόνα". Το ABC συμμορφώθηκε αν και δήλωσε απογοητευμένο από την απόφαση.
Εξωτερικοί σύνδεσμοι
Κατηγορία:Ιστορία του Λονδίνου
Prince William, Duke of Cambridge
Μουλέν-συρ-Ορν
Το Μουλέν-συρ-Ορν (γαλλικά: Moulins-sur-Orne) είναι γαλλική κοινότητα στο νομό της Ορν, στη διοικητική περιοχή της Νορμανδίας.
Οι κάτοικοί του είναι γνωστοί ως Μουλινουά (γαλλικά: Moulinois).
Παραπομπές
Κατηγορία:Κοινότητες της Ορν
Μουλέν-λα-Μαρς
Το Μουλέν-λα-Μαρς (γαλλικά: Moulins-la-Marche) είναι γαλλική κοινότητα στο νομό της Ορν, στη διοικητική περιοχή της Νορμανδίας.
Οι κάτοικοί του είναι γνωστοί ως Μουλινουά (γαλλικά: Moulinois).
Ένγκελμπερτ της Καρινθίας
Ο Ένγκελμπερτ Β΄ (απεβ. στις 13 Απριλίου 1141), μέλος του Οίκου του Σπόνχαϊμ, ήταν μάργραβος της Ιστρίας και της Καρνιόλας περίπου από το 1103/07 έως το 1124. Το 1123, διαδέχθηκε τον μεγαλύτερο αδελφό του Ερρίκο Δ΄ ως δούκας της Καρινθίας και μάργραβος της Βερόνας, θέσεις που κράτησε μέχρι την απόσυρσή του το 1135.